Strindberg tok studenteksamen ved Stockholms lyceum i 1867. Etter avsluttet skolegang begynte han på Uppsala universitet men sluttet etter bare en halv termin ettersom han vantrivdes og hadde pengemangel. Deretter forsørget han seg en tid som folkeskolelærer og privatlærer samtidig som han studerte medisin. Han forsøkte så å bli skuespiller og ble statist ved Dramatiska teatern, men bestemte seg i 1870 for å vende tilbake til Uppsala universitet, og det var i studietiden der som Strindberg begynte sitt forfatterskap. Det er uklart om Strindberg faktisk fullførte studiene ved å ta eksamen. Strindbergsmuseet indikerer at han avsluttet studiene uten å fullføre. Dette støttes også av flere biografiske gjennomganger som vektlegger hans konfliktfylte forhold til utdanning og autoriteter, noe som kan ha hindret ham i å oppnå en formell avslutning på studiene og en akademisk karriere.